ประกาศกรมศุลกากรที่ ๑๙๐/๒๕๖๑เรื่องหลักเกณฑ์ วิธีการ และเงื่อนไขเกี่ยวกับการยกเว้นอากรของตามประเภท ๑๑ ของภาค ๔แห่งพระราชกำหนดพิกัดอัตราศุลกากรพ.ศ. ๒๕๓๐ เพื่อให้การยกเว้นอากรสำหรับของที่นำเข้ามาหรือส่งออกไปเพื่อบริจาคเป็นการสาธารณกุศลแก่ประชาชนโดยผ่านส่วนราชการหรือองค์การสาธารณกุศลหรือของที่นำเข้ามาเพื่อให้แก่ส่วนราชการหรือองค์การสาธารณกุศล ตามประเภท ๑๑ของภาค ๔ แห่งพระราชกำหนดพิกัดอัตราศุลกากร พ.ศ. ๒๕๓๐ เป็นไปด้วยความเหมาะสมรัดกุมและสอดคล้องกับประกาศกรมศุลกากร ที่ ๘๑/๒๕๕๑ เรื่อง หลักเกณฑ์และเงื่อนไขสำหรับของตามภาค๔ ประเภท ๑๑ แห่งพระราชกำหนดพิกัดอัตราศุลกากร (ฉบับที่ ๔) พ.ศ. ๒๕๔๙ ลงวันที่ ๒๑พฤศจิกายน พ.ศ. ๒๕๕๑อาศัยอำนาจตามความในมาตรา ๕๑ แห่งพระราชบัญญัติศุลกากร พ.ศ. ๒๕๖๐ประกอบกับประเภท ๑๑ ของภาค ๔ ของที่ได้รับยกเว้นอากร แห่งพระราชกำหนดพิกัดอัตราศุลกากรพ.ศ. ๒๕๓๐ อธิบดีกรมศุลกากรด้วยความเห็นชอบของรัฐมนตรีว่าการกระทรวงการคลังจึงออกประกาศไว้ ดังต่อไปนี้ข้อ ๑ ให้ยกเลิกประกาศกรมศุลกากรที่ ๑/๒๕๕๘ เรื่อง ระเบียบปฏิบัติสำหรับการขอยกเว้นอากรของตามภาค ๔ ประเภท ๑๑ แห่งพระราชกำหนดพิกัดอัตราศุลกากรพ.ศ. ๒๕๓๐ ลงวันที่ ๘ มกราคม พ.ศ. ๒๕๕๘ข้อ ๒ การขอยกเว้นอากรให้ส่วนราชการหรือองค์การสาธารณกุศล เป็นผู้ยื่นขอยกเว้นอากรต่อกรมศุลกากร ก่อนนำของออกจากอารักขาของศุลกากร๒.๑ กรณีส่วนราชการเป็นผู้ขอยกเว้นอากร กำหนดให้ผู้ยื่นขอยกเว้นอากรและผู้ลงนามในหนังสือขอยกเว้นอากร เป็นดังนี้๒.๑.๑ ราชการส่วนกลางผู้ยื่นขอยกเว้นอากรต้องเป็นส่วนราชการตั้งแต่ระดับกรมหรือเทียบเท่าขึ้นไปและผู้ลงนามในหนังสือขอยกเว้นอากรต้องเป็นหัวหน้าส่วนราชการตั้งแต่ระดับกรมหรือเทียบเท่าขึ้นไปหรือผู้ที่ได้รับมอบหมาย๒.๑.๒ ราชการส่วนภูมิภาค ผู้ยื่นขอยกเว้นอากรต้องเป็นส่วนราชการระดับจังหวัดและผู้ลงนามในหนังสือขอยกเว้นอากรต้องเป็นผู้ว่าราชการจังหวัดหรือผู้ที่ได้รับมอบหมาย๒.๑.๓ ราชการส่วนท้องถิ่น(๑) กรณีองค์การบริหารส่วนจังหวัดเทศบาล หรือองค์การบริหารส่วนตำบล ผู้ยื่นขอยกเว้นอากรต้องเป็นส่วนราชการระดับจังหวัดและผู้ลงนามในหนังสือขอยกเว้นอากรต้องเป็นผู้ว่าราชการจังหวัดหรือผู้ที่ได้รับมอบหมาย(๒) กรณีกรุงเทพมหานครผู้ยื่นขอยกเว้นอากรต้องเป็นสำนักปลัดกรุงเทพมหานครและผู้ลงนามในหนังสือขอยกเว้นอากรต้องเป็นปลัดกรุงเทพมหานครหรือผู้ที่ได้รับมอบหมาย(๓) กรณีเมืองพัทยา ผู้ยื่นขอยกเว้นอากรต้องเป็นสำนักปลัดเมืองพัทยาและผู้ลงนามในหนังสือขอยกเว้นอากรต้องเป็นปลัดเมืองพัทยาหรือที่ระดับสูงกว่าขึ้นไปหรือผู้ที่ได้รับมอบหมาย๒.๑.๔ หน่วยงานอื่นของรัฐ(๑) กรณีมหาวิทยาลัยในกำกับของรัฐ ให้มหาวิทยาลัยในกำกับของรัฐนั้นเป็นผู้ยื่นขอยกเว้นอากรและผู้ลงนามในหนังสือขอยกเว้นอากรต้องเป็นอธิการบดีของมหาวิทยาลัยในกำกับของรัฐหรือผู้ที่ได้รับมอบหมาย(๒) กรณีหน่วยงานอื่นของรัฐที่เป็นนิติบุคคล เช่นองค์การมหาชนองค์กรตามรัฐธรรมนูญ ให้หน่วยงานของรัฐนั้นเป็นผู้ยื่นขอยกเว้นอากรและผู้ลงนามในหนังสือขอยกเว้นอากรต้องเป็นข้อใดข้อหนึ่งดังนี้ก. ผู้บังคับบัญชาสูงสุดหรือผู้บริหารสูงสุดของหน่วยงานของรัฐหรือผู้ที่ได้รับมอบหมายข. หัวหน้าส่วนราชการตั้งแต่ระดับกรม หรือเทียบเท่าขึ้นไปที่กำกับดูแลรักษาการ หน่วยงานของรัฐหรือผู้ที่ได้รับมอบหมาย๒.๒ กรณีองค์การสาธารณกุศลเป็นผู้ขอยกเว้นอากร กำหนดให้ผู้ยื่นขอยกเว้นอากรต้องเป็นองค์การหรือสถานสาธารณกุศลตามที่กำหนดใน ข้อ ๒ หรือ ข้อ ๓ ของประกาศกระทรวงการคลังว่าด้วยภาษีเงินได้และภาษีมูลค่าเพิ่ม (ฉบับที่ ๒) ลงวันที่ ๑๒ตุลาคม พ.ศ. ๒๕๓๕ เรื่อง กำหนดองค์การ สถานสาธารณกุศล สถานพยาบาลและสถานศึกษาตามมาตรา ๔๗ (๗) (ข) แห่งประมวลรัษฎากร และมาตรา ๓ (๔) (ข)แห่งพระราชกฤษฎีกาออกตามความในประมวลรัษฎากรว่าด้วยการยกเว้นภาษีมูลค่าเพิ่ม(ฉบับที่ ๒๓๙) พ.ศ. ๒๕๓๔ ซึ่งแก้ไขเพิ่มเติมโดยพระราชกฤษฎีกาออกตามความในประมวลรัษฎากรว่าด้วยการยกเว้นภาษีมูลค่าเพิ่ม(ฉบับที่ ๒๕๔) พ.ศ. ๒๕๓๕ โดยผู้ลงนามในหนังสือขอยกเว้นอากร ต้องเป็นผู้มีอำนาจลงนามตามตราสารการจัดตั้งองค์การหรือสถานสาธารณกุศลนั้นข้อ ๓ ส่วนราชการหรือองค์การสาธารณกุศล ตามข้อ ๒ต้องยื่นหนังสือขอยกเว้นอากรพร้อมเอกสารและหลักฐานประกอบการขอยกเว้นอากร ซึ่งมีรายละเอียดดังนี้๓.๑ หนังสือขอยกเว้นอากร อย่างน้อยต้องแสดงรายละเอียดดังต่อไปนี้(๑) ชื่อหน่วยงานที่ขอยกเว้นอากร(๒) บุคคล หรือ หน่วยงานที่เป็นผู้บริจาคหรือมอบให้(๓) วัตถุประสงค์ในการนำของไปใช้ประโยชน์(๔) ท่า ที่ หรือ สนามบินที่ใช้สำหรับการนำของเข้า(๕) ประมาณการช่วงเวลาที่นำของเข้า(๖) ชื่อของ รายละเอียดของ จำนวนของมูลค่าและสกุลเงินของของ(๗) ลายมือชื่อ ชื่อ-นามสกุล และตำแหน่ง ของผู้ลงนามตามที่กำหนดในข้อ ๒.๑ หรือ ข้อ ๒.๒๓.๒ เอกสารและหลักฐานที่ให้ยื่นประกอบการขอยกเว้นอากรดังต่อไปนี้(๑) หลักฐานแสดงความจำนงบริจาคหรือมอบให้เป็นลายลักษณ์อักษรที่เป็นต้นฉบับซึ่งแสดงว่าเป็นการบริจาคหรือการให้โดยไม่มีเงื่อนไขและข้อผูกพันใด ๆ พร้อมคำแปลเป็นภาษาไทย(๒) หนังสือตอบรับการบริจาคหรือการให้(๓) เอกสารสำแดงมูลค่าของของเช่น Invoice หรือ Proforma Invoice เป็นต้น(๔) เอกสารใบตราส่งสินค้าในกรณีที่มี เช่น Bill of Lading หรือ Air Waybill เป็นต้น(๕) เอกสารอื่น ๆอันเป็นประโยชน์ต่อการพิจารณายกเว้นอากร ในกรณีที่มี เช่น ภาพถ่ายของของ คุณลักษณะเฉพาะของของ ตราสารมอบอำนาจหรือมอบหมายให้ลงนามเป็นต้น(๖) ตราสารการจัดตั้งองค์การหรือสถานสาธารณกุศลและที่แก้ไขเปลี่ยนแปลง (เฉพาะกรณีผู้ยื่นขอยกเว้นอากรเป็นองค์การหรือสถานสาธารณกุศล)กรณีเอกสารหรือหลักฐานเป็นสำเนาจะต้องลงลายมือชื่อชื่อ - นามสกุล ตำแหน่งเพื่อรับรองสำเนาด้วยข้อ ๔ รถพยาบาล หมายถึงรถที่มีลักษณะเป็นรถยนต์ที่ใช้ในการรับ - ส่งผู้ป่วยหรือผู้บาดเจ็บที่ได้ติดตั้งอุปกรณ์สำหรับการรักษาพยาบาลฉุกเฉินโดยพื้นที่ภายในรถจะต้องมีความกว้าง ยาว และสูงเพียงพอสำหรับผู้ป่วยหรือผู้บาดเจ็บนอนและให้การช่วยเหลือได้สะดวก ซึ่งในขณะนำเข้าอย่างน้อยจะต้องมีอุปกรณ์ต่าง ๆ ดังต่อไปนี้๔.๑ เปลนอนพร้อมเบาะและสายยึดตรึงผู้ป่วยหรือผู้บาดเจ็บชนิดปรับระดับนั่ง-นอนและเคลื่อนย้ายได้พร้อมที่ยึดตรึงเปลป้องกันมิให้เปลเลื่อนไป - มา๔.๒ ท่อบรรจุออกซิเจนและอุปกรณ์ให้ออกซิเจน๔.๓ เครื่องดูดเสมหะและอุปกรณ์๔.๔ อุปกรณ์แขวนขวดน้ำเกลือหรือเลือด๔.๕ ตู้หรือที่สำหรับเก็บรักษาหรือจัดวางเครื่องอุปกรณ์ ยา และเวชภัณฑ์ที่จำเป็นในการช่วยชีวิตฉุกเฉิน๔.๖ ที่นั่งสำหรับแพทย์และพยาบาลดูแลผู้ป่วยหรือบาดเจ็บ๔.๗ ไฟสัญญาณฉุกเฉินประจำรถติดตั้งให้เห็นชัดเจน๔.๘ สัญญาณไซเรนข้อ ๕ ในกรณีที่ข้อมูลหรือเอกสารและหลักฐานมีรายละเอียดไม่เพียงพอที่จะพิจารณาให้ของได้รับยกเว้นอากรให้มีหนังสือแจ้งแก่ส่วนราชการหรือองค์การสาธารณกุศลเพื่อสอบถามหรือขอข้อมูลเพิ่มเติมโดยให้ส่วนราชการหรือองค์การสาธารณกุศลมีหนังสือเพื่อยืนยันหรือชี้แจงข้อมูลพร้อมยื่นเอกสารและหลักฐานเพิ่มเติม ทั้งนี้หากกรมศุลกากรไม่ได้รับข้อมูลเพิ่มเติมภายใน๓๐ วันทำการนับแต่วันที่ผู้ยื่นขอยกเว้นอากรได้รับแจ้งหรือหากข้อมูลที่ได้รับเพิ่มเติมยังมีรายละเอียดไม่เพียงพอที่จะพิจารณาได้ให้มีหนังสือเพื่อสอบถามหรือขอข้อมูลเพิ่มเติมอีกครั้งซึ่งหากยังไม่ได้รับข้อมูลเพิ่มเติมภายใน ๑๕ วันทำการนับแต่วันที่ผู้ยื่นขอยกเว้นอากรได้รับแจ้งอีกให้ยุติการพิจารณายกเว้นอากรและมีหนังสือแจ้งให้ผู้ยื่นขอยกเว้นอากรทราบข้อ ๖ เมื่อกรมศุลกากรอนุมัติให้ของได้รับยกเว้นอากรแล้วส่วนราชการหรือองค์การสาธารณกุศลจึงจะนำของออกจากอารักขาของศุลกากรได้เว้นแต่ในกรณีที่มีการร้องขอ และอธิบดีหรือผู้ที่อธิบดีมอบหมายเห็นว่าของใดมีความจำเป็นต้องนำออกไปจากอารักขาของศุลกากรโดยรีบด่วนก็ให้วางเงินสดหรือหนังสือค้ำประกันของธนาคารหรือหนังสือของส่วนราชการ เพื่อเป็นประกันค่าภาษีอากรพร้อมแนบสำเนาหนังสือขอยกเว้นอากรทั้งนี้ ก่อนนำของออกจากอารักขาของศุลกากรส่วนราชการหรือองค์การสาธารณกุศล ต้องปฏิบัติตามกฎหมายศุลกากรและกฎหมายที่เกี่ยวข้องกับการนำเข้าซึ่งหน่วยงานอื่นกำหนดไว้ให้ครบถ้วนข้อ ๗ ของที่ส่วนราชการหรือองค์การสาธารณกุศลได้รับยกเว้นอากรแล้วให้ส่วนราชการหรือองค์การสาธารณกุศลจัดเก็บเอกสารที่กรมศุลกากรอนุมัติให้ของได้รับยกเว้นอากรไว้เป็นเวลาอย่างน้อย ๕ ปี และจัดทำบัญชีพัสดุของดังกล่าวให้ถูกต้อง ชัดเจนเพื่อใช้เป็นหลักฐานในการตรวจสอบต่อไปข้อ ๘ ของที่ส่วนราชการหรือองค์การสาธารณกุศลได้รับยกเว้นอากรแล้วหากโอนไปเป็นของบุคคลที่ไม่มีสิทธิได้รับยกเว้นอากร หรือได้นำไปใช้ในการอื่นนอกจากที่กำหนดไว้หรือสิทธิที่ได้รับยกเว้นอากรสิ้นสุดลง ของนั้นจะต้องเสียอากรโดยเป็นไปตามความในมาตรา ๑๐ แห่งพระราชกำหนดพิกัดอัตราศุลกากร พ.ศ. ๒๕๓๐ข้อ ๙[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๓๑ กรกฎาคม พ.ศ. ๒๕๖๑กุลิศ สมบัติศิริอธิบดีกรมศุลกากรพัชรภรณ์/จัดทำ๑๗ธันวาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ๑๙๘ ง/หน้า ๑๘/๑๖ สิงหาคม ๒๕๖๑